การนอนหลับลึก ลดความเชื่อมโยงโรคอัลไซเมอร์
โรคอัลไซเมอร์เป็นหนึ่งในโรคที่ส่งผลกระทบต่อประชากรในสหราชอาณาจักรถึง 520,000 ราย แม้ว่าจะยังไม่มีวิธีรักษาหรือหยุดยั้งให้สมองเสื่อมช้าลง แต่หากล่วงรู้ถึงบรรดาปัจจัยที่เกี่ยวข้องกับภาวะสมองเสื่อมและโรคอัลไซเมอร์ ก็อาจช่วยในการป้องกันหรือชะลอการเกิดโรคดังกล่าวได้,เมื่อเร็วๆนี้ นักประสาทวิทยาจากศูนย์แพทยศาสตร์การนอนหลับแห่งมหาวิทยาลัยวอชิงตันในสหรัฐอเมริกา ได้วิจัยการนอนหลับกับอาสาสมัคร 119 ราย โดยตรวจคลื่นไฟฟ้าสมองเพื่อดูการทำงานของสมองขณะนอนหลับ จากนั้นก็วัดระดับโปรตีนเทา (tau) และโปรตีนอื่นๆ ที่ผิดปกติอย่างเบตา อะไมลอยด์ (amyloid beta) โดยใช้การสแกนสมองและไขสันหลังเพื่อดึงน้ำหล่อสมองไขสันหลัง (cerebrospinal fluid) ออกมา ผลวิจัยพบว่าอาสาสมัครที่นอนหลับพักผ่อนน้อยจะมีโปรตีนที่ผิดปกติในสมองอยู่ในระดับสูง ซึ่งเชื่อมโยงอย่างใกล้ชิดกับการเกิดภาวะสมองเสื่อมที่นำไปสู่การเป็นโรคอัลไซเมอร์และยังพบว่าผู้ชราที่มีเวลานอนหลับพักผ่อนลดลง อาจเป็นสัญญาณเริ่มต้นของโรคอัลไซ-เมอร์ ก่อนที่สัญญาณของภาวะความจำเสื่อมจะปรากฏ,อย่างไรก็ตาม การวิจัยนี้ไม่สามารถชี้ชัดได้ว่าการนอนหลับที่ลดลง มีส่วนทำ ให้เกิดโรคอัลไซเมอร์หรือว่าเป็นอาการเริ่มแรกและยังเร็วเกินไปที่จะตัดสินว่าการเปลี่ยนพฤติกรรมการนอนหลับ อาจส่งผลต่อโอกาสในการพัฒนาโรคสมองเสื่อม แต่ก็มีหลักฐานพบว่าการออกกำลังกายและการกินอาหารที่ดีต่อสุขภาพสามารถลดความเสี่ยงโรคได้.
โรคอัลไซเมอร์เป็นหนึ่งในโรคที่ส่งผลกระทบต่อประชากรในสหราชอาณาจักรถึง 520,000 ราย แม้ว่าจะยังไม่มีวิธีรักษาหรือหยุดยั้งให้สมองเสื่อมช้าลง
การนอนหลับ,หลับลึก,โรคอัลไซเมอร์,ชื่นชีวิต,อัลไซเมอร์,ข่าวทั่วไป